**О Т Ч Е Т**

**за дейността на НЧ“Съгласие – 1928“ с.Гранитово, общ.Елхово**

 През изминалата 2023 г. продължихме да насочваме своята работа към развитие на библиотечната дейност, поддържане на работата в интернет залата, развитие на художествената самодейност, отбелязване на празници.

**БИБЛИОТЕЧНАТА ДЕЙНОСТ:**

***Статистическа част:***

Библиотечен фонд - 7484 бр.

Новонабавена литература - 0 бр.

Отчислена литература - 44 бр.

Заети библиотечни материали - 435 бр.

Посещения - 263 бр.

 за дома - 228 бр.

 в читалня - 35 бр.

Читатели - 29 бр.

 Продължава подържането на постоянните витрини “Нови книги“, “Любовни романи“, “Любовна лирика“ и “Кът на дарителя“.

 През лятната въканция се задоволяват читателските търсения и интереси от препоръчителните списъци на учениците.

 Чест гост в библиотеката са децата от детската градина, които с интерес разглеждат новите детски книжки и слушат прочетените приказки.

 През изминалата година се забелязва намаляване на посещаемостта в копютърната зала , но всички предлагани услуги /справки, копиране и др./ са извършвани редовно.

**РАЗВИТИЕ НА ХУДОЖЕСТВЕНАТА САМОДЕЙНОСТ:**

 През отчетната година продължихме да подържаме следните читалищни състави:

а/ Коледарска група

б/ Кукерска група

в/ Лазарска група

 **Организиране и отпразнуване на местни празници и обичаи. Изяви на самодейните състави в селото и извън него:**

1. 18 февруари – Участие на кукерската група в XI-я Общински кукерски празник в гр.Елхово. Групата получи Наградата на журито.
2. 25 февруари – Традиционния Кукеров ден в с.Гранитово.
3. 1 март – Проведен празник на мартеницата, съвместно с децата от ЦДГ.
4. 3 март – Поднасяне на цветя пред паметния знак.
5. 04 март – Участие на кукерската група в XXII-ри Фестивал на маскарадните игри в гр.Стара Загара.На групата бе присъдена III–та награда.
6. 08 април – Лазаров ден в с.Гранитово с Лазарската група при НЧ“Съгласие – 1928“ с.Гранитово.
7. 26 май – Участие на Лазарската група при НЧ“Съгласие – 1928“ с.Гранитово във Флклорния фестивал „Тунджа пее и танцува – 2022“ гр.Елхово – II място
8. 17 юни – Участие на Лазарската група във XII – я национален фолклорен фестивал ,,Кехлибарен грозд,, в с.Лозен, общ.Любимец – II-ра награда и сребърен медал
9. 9 септември – Съвместно с Кметството организиране на празника на селото –традиционния събор.
10. 10 септември – Отбелязване на 95-та годишнина от създаване на читалището- празник на баницата в с.Гранитово.
11. 16 септември – Участие в Общинския празник на баницата.Читалището получи Голямата награда на Кмета на Община Елхово
12. 23 декември – Участие на Коледарската група в Общинския коледарски празник в гр.Елхово.
13. 24 декември – Коледуване в с.Гранитово.

 В началото на 2022г., по инициатива на председателя на читалището и с неговото активно участие, нашето читалище кандидатства за безвъзмездно финансиране по мярка 20„Маркетинг, популяризиране и сертифициране на местното наследство, изделия и храна“ от стратегията за водене на общностите местно развитие на СНЦ“МИГ –Елхово-Болярово“ по програмата за развитие на селските райони 2014-2020г. с проектно предложение“Осигуряване на кукерски носии за група към НЧ“Съгласие-1928“ с.Гранитово за изработване на носии за кукерската група на стойност 26 925лв.. През 2023г. проекта беше одобрен, изпълнен и отчетен, като бяха закупени 600 бр. звънци и изработени 15 бр. сукмани, 15 бр.пояси, 15 бр.престилки и 5 бр. потури.

 И за да подновим напълно и обогатим реквизита на кукерската група с Общинската субсидия за 2023г. – 1350лв., изработихме 15 бр. нови маски и закупихме колани и герданета.

***Отчета е приет на общото годишно отчетно-изборно събрание на читалището, проведено на 28.03.2024г.***

Председател на ЧН: /п/

 *Христо Гечев*